ერებრუს ციხე

ერებრუს ციხე () — შუა საუკუნეების ციხესიმაგრე მდინარე სვარტონზე, ერებრუს ოლქში, შვედეთში. იგი გაფართოვდა სამეფო ოჯახის, ვაზას დინასტიის მმართველობის პერიოდში და საბოლოოდ აღდგენილ იქნა 1900 წლის ბოლოს. ზოგიერთი ოთახი გამოიყენება საკლასო ოთახებად კაროლინსკას გიმნაზიის მოსწავლეებისთვის.

 ისტორია 
ციხესიმაგრე მდებარეობს კუნძულზე, მდინარე სვარტონში. მისი სახელწოდება მომდინარეობს პატარა ქვებისგან („ör“), რომლებსაც მდინარე ატარებს, ხოლო სიტყვის მეორე ნაწილი მოდის ხიდისგან („bro“). 

ციხესიმაგრის უძველესი ნაწილი, თავდაცვითი კოშკი, აშენდა XIII საუკუნის მეორე ნახევარში. სავარაუდოდ, იგი აშენდა შვედეთის მეფე მაგნუს II-ის მმართველობის პერიოდში (1316-1374). 1364 წელს ალბრეხტ მაკლენბურგმა (დაახლოებით 1340-1412) ციხესიმაგრე დაიპყრო. ეს სავარაუდოდ იყო დღევანდელი ციხესიმაგრის წინამორბედი, რომელიც აშენდა პატარა კუნძულზე მდინარე სვარტოს შიგნით. სავარაუდოდ, სიმაგრე შედგებოდა თავდაცვითი კოშკისა და მის გარშემო არსებული კედლისგან. XIV საუკუნეში კოშკს დაემატა ნაგებობები უფრო დიდი ციხესიმაგრის შესაქმნელად. შვედეთის მეფე კარლ IX-ის (1550-1611) მმართველობის დროს, სიმაგრე გადაკეთდა რენესანსის სტილის ციხესიმაგრედ. 1764 წლიდან ციხესიმაგრე ემსახურება ერებრუს ოლქის გუბერნატორის რეზიდენციას.   

 რესურსები ინტერნეტში 
Örebro slott website

 სქოლიო 

კატეგორია:შვედეთის ციხესიმაგრეები
კატეგორია:ციხესიმაგრეები ანბანის მიხედვით